Diari Oficial de la Generalitat Valenciana


Sumari del DOGV 6160, del 07-12-2009 (2009/13062)

ORDE de 19 de novembre de 2009, de la Conselleria de Solidaritat i Ciutadania, per la qual s'aprova l'excepció a l'exercici de la plaça de Tresoreria de l'Ajuntament d'Aldaia.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/13008


Data del document
:   19-11-2009

Organisme emissor
:   Conselleria de Solidaritat i Ciutadania

Tipus de document
:   Ordre

ORDE de 19 de novembre de 2009, de la Conselleria de Solidaritat i Ciutadania, per la qual s'aprova l'excepció a l'exercici de la plaça de Tresoreria de l'Ajuntament d'Aldaia. [2009/13521]  
L'Ajuntament d'Aldaia va acordar en sessió plenària celebrada el dia 27 d'octubre de 2009 sol·licitar a esta Conselleria de Solidaritat i Ciutadania autorització perquè les funcions de la plaça de Tresoreria d'esta Corporació siguen exercides per un funcionari de la Corporació degudament qualificat.  
Este ajuntament té la plaça de Secretaria classificada en classe primera i es tracta d'un municipi amb una població inferior a 50.000 habitants, segons la certificació expedida per la Secretaria General de la Corporació.  
En l'actualitat esta plaça es troba vacant.  
Vista la disposició addicional tercera del Reial Decret 1732/1994, de 29 de juliol, que admet excepcionalment autoritzar l'exercici del la plaça de Tresoreria per un funcionari de la Corporació degudament qualificat als municipis amb població inferior a 50.000 habitants o un pressupost inferior a 44.776.341 euros.   
D'acord amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, mentres no s'aproven les normes de desplegament de la disposició addicional 2ª d'este Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'Escala de funcionaris d'Administració Local amb habilitació de caràcter nacional, que s'han d'entendre referides a l'Escala de funcionaris amb habilitació de caràcter estatal.  
Per raó d'això, i fent ús de les competències atribuïdes pels articles 2.2 d), i 9 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris amb habilitació de caràcter estatal,  
ORDENE  
Autoritzar l'exercici de la plaça de Tresoreria de l'Ajuntament d'Aldaia a un funcionari de la Corporació degudament qualificat. Esta dispensa ha de constar en la relació, o si és el cas, en el catàleg de places de la Corporació.   
Contra esta orde, que posa fi a la via administrativa, es pot interposar recurs contenciós administratiu davant del Jutjat contenciós administratiu de València o davant del Jutjat contenciós administratiu en la circumscripció en la qual tinga la persona demandant el domicili, en el termini de dos mesos comptadors des de l'endemà de la seua publicació i potestativament, pot interposar-se recurs de reposició, davant del mateix òrgan que ha dictat l'acte, en el termini d'un mes comptador des de l'endemà de la publicació. Tot això d'acord amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 19 de novembre de 2009  
El conseller de Solidaritat i Ciutadania,  
RAFAEL BLASCO CASTANY